# 7 de 9 amb folre

El 7 de 9 amb folre, o simplement 7 de 9, és un castell format per set castellers per pis i nou pisos d'alçada, i que està reforçat al pis de segons pel folre. Es tracta d'una construcció d'estructura composta que parteix d'una estructura simple de quatre, molt semblant a un 4 de 9 amb folre, la qual comparteix la rengla central amb una altra estructura de quatre (sovint anomenada "tres") que s'agafa a aquesta rengla i en què una rengla està d'esquena. El tronc del castell està compost de 42 castellers. El pom de dalt, el qual té 7 castellers, també és compost i està format per dos poms independents. Hi pugen dues parelles de dosos, dos aixecadors i un enxaneta. En aquest cas, l'enxaneta fa la primera aleta al quatre, baixa fins a l'alçada de dosos, remunta l'altre pom de dalt i fa la segona aleta a l'altra estructura de quatre. No es considera carregat fins que no es fan les dues aletes. Forma part dels castells anomenats de gamma extra. Fins a l'actualitat s'ha descarregat dues vegades, per part dels Castellers de Vilafranca.

## Història

La construcció fou realitzada per primera vegada l'1 de novembre de 2012 pels Castellers de Vilafranca en la diada de Tots Sants. El castell va ser descarregat al primer intent que es portava a plaça, i en una actuació que va esdevenir la millor de la història fins al moment, juntament amb el 2 de 9 amb folre carregat, el 4 de 9 sense folre, i el pilar de 8 amb folre i manilles.
Es va tornar a descarregar més de deu anys després a la Diada de Sant Fèlix 2023 després d'un intent desmuntat, que fou el primer cop que aquesta construcció no s'aconseguia descarregar.

### Cronologia

La següent taula mostra una cronologia dels intents de 7 de 9 amb folre fets fins a l'actualitat. Hi figuren les colles que l'han intentat, la data, la diada, la plaça, el resultat del castell, els altres castells intentats en l'actuació i un comentari de cada una de les temptatives.
Cronologia dels intents de 7 de 9 amb folre :
| Núm. | Colla | Data | Diada | Plaça | Resultat | Actuació | Notes |
| 1 | Castellers de Vilafranca | 1 de novembre de 2012 (2012-11-01) | Diada de Tots Sants | Plaça de la Vila, Vilafranca del Penedès | Descarregat | Td9f(c), 4d9sf, 7d9f, P8fm | Primer 7de9f descarregat de la història. Primer 7de9f descarregat dels Castellers de Vilafranca. Primer 7de9f descarregat a Vilafranca del Penedès. |
| 2 | Castellers de Vilafranca | 30 d'agost de 2023 (2023-08-30) | Diada de Sant Fèlix 2023 | Plaça de la Vila, Vilafranca del Penedès | Intent desmuntat | 3d10fm, 4d9fa, 7d9f(id), 7d9f, P8fm | Primer cop que no es descarrega el 7de9f. |
| 3 | Castellers de Vilafranca | 30 d'agost de 2023 (2023-08-30) | Diada de Sant Fèlix 2023 | Plaça de la Vila, Vilafranca del Penedès | Descarregat | 3d10fm, 4d9fa, 7d9f(id), 7d9f, P8fm | |

## Colles

Actualment només hi ha 1 colla castellera que ha aconseguit descarregar el 7 de 9 amb folre. La taula següent mostra la data (dia/mes/any), diada i plaça en què les colles el carregaren i/o descarregaren per primera vegada:
| Núm. | Colla | Primer descarregat | Diada | Plaça | Darrer descarregat | Diada | Plaça |
| 1 | Castellers de Vilafranca | 1 novembre 2012 | Diada de Tots Sants | Plaça de la Vila, Vilafranca del Penedès | 1 novembre 2012 | Diada de Tots Sants | Plaça de la Vila, Vilafranca del Penedès |

## Estadística

* Resultat
* Descarregat (D)
* Carregat (C)
* Intent (I)
* Intent desmuntat (ID)
    Actualitzat a 31 de desembre de 2024

### Nombre de vegades

Fins a l'actualitat s'han fet tres intents d'aquest castell.
| Colla | Resultats globals | Resultats globals | Resultats globals | Resultats globals | Total | Resultats parcials | Resultats parcials | Resultats parcials |
| Colla | D | C | I | ID | Total | Assolit (D+C) | No assolit (I+ID) | Caigudes (C+I) |
| Castellers de Vilafranca | 2 | 0 | 0 | 1 | 3 | 2 | 1 | 0 |
| Total | 2 | 0 | 0 | 1 | 3 | 2 | 1 | 0 |
| Percentatge | 67% | 0% | 0% | 33% | 100% | 67% | 33% | 0% |

### Poblacions

Fins a l'actualitat el 7 de 9 amb folre només ha estat intentat a Vilafranca del Penedès.
| Població | D | C | I | ID | Total |
| Vilafranca del Penedès | 2 | 0 | 0 | 1 | 3 |
| Total | 2 | 0 | 0 | 1 | 3 |

## Referències

* 1 2 3 Joan Raventós Rafecas. «Els Castellers de Vilafranca descarreguen l'inèdit 7 de 9f i firmen la millor actuació de la història». 324.cat, 02-11-2012. [Consulta: 23 octubre 2014].
* 1 2 3 «Vilafranca del Penendès. Diada de Tot Sants». Webcasteller, 01-11-2012. Arxivat de l'original el 2014-10-09. [Consulta: 9 novembre 2012].
* ↑ Terraza, Santi «Sant Fèlix de nivell, amb uns Verds i una Joves triomfants». Revista Castells, 30-08-2023 [Consulta: 24 octubre 2023].
* 1 2 3 «Tots els castells: Gamma Extra. 7de9f». castell.manies.cat. [Consulta: 5 novembre 2012].
* ↑ «Base de Dades Coordinadora – Jove Tarragona (BDCJ)». Coordinadora de Colles Castelleres de Catalunya. [Consulta: 24 octubre 2023].

## Vegeu també

| 7 de 6 7 de 7 7 de 8 | 4 de 9 amb folre 3 de 9 amb folre 5 de 9 amb folre |

## Enllaços externs

* Explicació tècnica del 7 de 9 amb folre (324.cat)
* La millor diada de tots els temps (Quarts de nou)
* Castellers de Vilafranca - 7d9f Tot Sants 2012 a YouTube
* Segon 7d9f - Diada de Sant Fèlix 2023 a YouTube
Construccions castelleres :
Castells de la gamma de nou i deu :
Castells de la gamma de vuit :
Castells de la gamma de set :
Castells de la gamma de sis :
Els pilars, malgrat no tenir igual nombre de pisos que els castells de la mateixa gamma, sí que comparteixen un nivell de dificultat semblant als castells de la gamma corresponent. *: La cursiva indica castells mai assolits. :